CELEX: 32007R0305
Language: mt
Date: 2007-03-21 00:00:00
Title: Regolament tal-Kummissjoni (KE) Nru 305/2007 tal- 21 ta' Marzu 2007 li jistabbilixxi derogi temporanji mir-Regolamenti (KE) Nru 2402/96, (KE) Nru 2375/2002, (KE) Nru 2305/2003, (KE) Nru 969/2006 u (KE) Nru 1918/2006 f'dak li jirrigwarda d-dati għall-preżentazzjoni ta' l-applikazzjonijiet u l-tal-ħruġ ta' liċenzji ta' l-importazzjoni, fl-2007, fil-kuntest tal-kwoti tariffarji li jikkonċernaw il-patata ħelwa, il-lamtu tal-manjoku, iċ-ċereali u ż-żejt taż-żebbuġa

5.12.2008         MT              Il-Ġurnal Uffiċjali ta’ l-Unjoni Ewropea                            909

32007R0305

22.3.2007                     IL-ĠURNAL UFFIĊJALI TA’ L-UNJONI EWROPEA                             L 81/19

                 REGOLAMENT TAL-KUMMISSJONI (KE) Nru 305/2007

                                        tal-21 ta’ Marzu 2007

       li jistabbilixxi derogi temporanji mir-Regolamenti (KE) Nru 2402/96, (KE)
 Nru 2375/2002, (KE) Nru 2305/2003, (KE) Nru 969/2006 u (KE) Nru 1918/2006 f'dak li
jirrigwarda d-dati għall-preżentazzjoni ta' l-applikazzjonijiet u l-tal-ħruġ ta' liċenzji ta'
 l-importazzjoni, fl-2007, fil-kuntest tal-kwoti tariffarji li jikkonċernaw il-patata ħelwa,
                     il-lamtu tal-manjoku, iċ-ċereali u ż-żejt taż-żebbuġa

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1095/96 tat-18 ta' Ġunju 1996, dwar l-
implimentazzjoni tal-konċessjonijiet dikjarati fl-iskeda CXL imfassla bħala riżultat tal-
konklużjoni tan-negozjati tal-FĠKT (GATT) XXIV.61, u b'mod partikolari l-Artikolu 1(1)
tiegħu,

Wara li kkunsidrat id-Deċiżjoni tal-Kunsill 96/317/KE tat-13 ta' Mejju 1996 dwar il-
konklużjoni tar-riżultati ta' konsultazzjonijiet mat-Tajlandja skond l-Artikolu XXIII tal-
GATT2,

Wara li kkunsidrat ir-Regolament tal-Kunsill (KE) Nru 1784/2003 tad-29 ta' Settembru 2003
dwar l-organizzazzjoni komuni tas-suq fiċ-ċereali3, u partikolarment l-Artikolu 12(1) tiegħu,

Wara li kkunsidrat ir-Regolament tal-Kunsill (KE) Nru 865/2004 tad-29 ta' April 2004 dwar l-
organizzazzjoni komuni tas-suq taż-żejt taż-żebbuġa u żebbuġ tal-mejda u li jemenda r-
Regolament (KEE) Nru 827/684, u partikolarment l-Artikolu 10(4) tiegħu,

Billi:

(1)      Ir-Regolament tal-Kummissjoni (KE) Nru 2402/96 tas-17 ta' Diċembru 1996 li jiftaħ u
         jistabbilixxi regoli amministrattivi għal ċerti kwoti annwali ta' tariffi għal patata ħelwa

1
         ĠU L 146, 20.6.1996, p. 1.
2
         ĠU L 122, 22.5.1996, p. 15.
3
         ĠU L 270, 21.10.2003, p. 78. Ir-Regolament kif emendat l-aħħar bir-Reglament tal-Kummissjoni (KE)
         Nru 1154/2005 (ĠU L 187, 19.7.2005, p. 11).
4
         ĠU L 161, 30.4.2004, p. 97. Il-verżjoni kkoreġuta ppubblikata fil-ĠU L 206, 9.6.2004, p. 37.
 ---pagebreak--- 910            MT              Il-Ġurnal Uffiċjali ta’ l-Unjoni Ewropea                     5.12.2008

      u karboidrat manjoku5 jipprovdi dispożizzjonijiet partikolari għat-tressiq ta'
      applikazzjonijiet u għall-ħruġ ta' liċenzji ta' l-importazzjoni ta' patata ħelwa fil-kuntest
      tal-kwoti 09.4014 u 09.4013, minn naħa waħda, u għal-lamtu tal-manjoku fil-kuntest
      tal-kwota 09.4065, min-naħa l-oħra.

(2)   Ir-Regolament tal-Kummissjoni (KE) Nru 2375/2002 tas-27 ta' Diċembru 2002 li
      jiftaħ u jipprovdi għall-amministrazzjoni ta' kwoti tariffarji Komunitarji għal qamħ
      komuni ta' kwalità differenti minn dik superjuri oriġinanti minn pajjiżi terzi u li
      jidderoga mir-Regolament tal-Kunsill (KEE) Nru 1766/926, ir-Regolament tal-
      Kummissjoni (KE) Nru 2305/2003 tad-29 ta' Diċembru 2003 li jiftaħ u jipprovdi għall-
      amministrazzjoni ta’ kwota tariffarji għall-importazzjoni ta’ xgħir minn pajjiżi terzi7 u
      r-Regolament tal-Kummissjoni (KE) Nru 969/2006 tad-29 ta' Ġunju 2006 li jiftaħ u
      jipprovdi għall-amministrazzjoni ta' kwota tariffarja għall-importazzjoni ta' qamħirrum
      minn pajjiżi terzi8 jipprovdu dispożizzjonijiet partikolari għat-tressiq ta'
      applikazzjonijiet u għall-ħruġ ta' liċenzji ta' l-importazzjoni tal-qamħ komuni ta'
      kwalita' differenti minn dik superjuri fil-kuntest tal-kwoti tariffarji 09.4123, 09.4124 u
      09.4125, tax-xgħir fil-kuntest tal-kwota tariffarja 09.4126 u tal-qamħirrum fil-kuntest
      tal-kwota tariffarja 09.4131.

(3)   Ir-Regolamnt tal-Kummissjoni (KE) Nru 1918/2006 ta' l-20 ta' Diċembru 2006 li jiftaħ
      u jipprovdi għall-amministrazzjoni ta' kwoti tariffarji rigward iż-żejt taż-żebbuġa li
      joriġina fit-Tuneżija9 jipprovdi dispożizzjonijiet partikolari għat-tressiq ta'
      applikazzjonijiet u għall-ħruġ ta' liċenzji ta' l-importazzjoni taż-żejt taż-żebbuġa fil-
      kuntest tal-kwota tariffarja 09.4032.

(4)   Fid-dawl tal-btajjel għas-sena 2007, jeħtieġ li għal ċerti perjodi tingħata deroga mir-
      Regolamenti (KE) Nru 2402/96, (KE) Nru 2375/2002, (KE) Nru 2305/2003, (KE)
      Nru 969/2006 u (KE) Nru 1918/2006 f'dak li jirrigwarda d-dati għat-tressiq ta' l-
      applikazzjonijiet għal liċenzji ta' l-importazzjoni u l-ħruġ ta' dawn il-liċenzji, biex ikun
      jista' jiġi żgurat ir-rispett tal-volumi tal-kwoti kkonċernati.

(5)   Il-miżuri pprovduti f'dan ir-Regolament huma konformi ma' l-opinjoni tal-laqgħa
      konġunta tal-kumitat ta' ġestjoni taċ-ċereali u tal-kumitat ta' ġestjoni taż-żejt taż-
      żebbuġa u ż-żebbuġ tal-mejda.

5
      ĠU L 327, 18.12.1996, p. 14. Ir-Regolament kif emendat l-aħħar bir-Regolament (KE) Nru 1884/2006
      (ĠU L 364, 20.12.2006, p. 44).
6
      ĠU L 358, 31.12.2002, p. 88. Ir-Regolament kif emendat l-aħħar bir-Regolament (KE) Nru 2022/2006
      (ĠU L 384, 29.12.2006, p. 70).
7
      ĠU L 342, 30.12.2003, p. 7. Ir-Regolament kif emendat l-aħħar bir-Regolament (KE) Nru 2022/2006.
8
      ĠU L 176, 30.6.2006, p. 44. Ir-Regolament kif emendat l-aħħar bir-Regolament (KE) Nru 2022/2006.
9
      ĠU L 365, 21.12.2006, p. 84.
 ---pagebreak--- 5.12.2008          MT                Il-Ġurnal Uffiċjali ta’ l-Unjoni Ewropea                 911

ADOTTAT DAN IR-REGOLAMENT:

                                                  Artikolu 1

1.          B'deroga mill-Artikolu 3 tar-Regolament (KE) Nru 2402/96, għas-sena 2007, wara t-
            18 ta' Diċembru 2007 ma jistgħux jitressqu applikazzjonijiet għal liċenzji ta' l-
            importazzjoni tal-patata ħelwa fil-kuntest tal-kwoti 09.4014 u 09.4013.

2.          B'deroga mill-Artikolu 8(1) tar-Regolament (KE) Nru 2402/96, il-liċenzji ta' l-
            importazzjoni tal-patata ħelwa li għalihom ikunu tressqu l-applikazzjonijiet, fid-dati
            murija fl-Anness I, fil-kuntest tal-kwoti 09.4014 u 09.4013, għandhom jinħarġu fid-
            dati murija fl-Anness I imsemmi, bir-riserva tal-miżuri adottati skond l-Artikolu 7(2)
            tar-Regolament tal-Kummissjoni (KE) Nru 1301/200610.

                                                  Artikolu 2

1.          B'deroga mill-Artikolu 9, l-ewwel inċiż, tar-Regolament (KE) Nru 2402/96, għas-
            sena 2007, wara t-18 ta' Diċembru 2007 ma jistgħux jitressqu applikazzjonijiet għal
            liċenzji ta' l-importazzjoni tal-lamtu tal-manjoku fil-kuntest tal-kwota 09.4065.

2.          B'deroga mill-Artikolu 13(1) tar-Regolament (KE) Nru 2402/96, il-liċenzji ta' l-
            importazzjoni tal-lamtu tal-manjoku li għalihom ikunu tressqu l-applikazzjonijiet,
            fid-dati murija fl-Anness II, fil-kuntest tal-kwota 09.4065, għandhom jinħarġu fid-
            dati murija fl-Anness II imsemmi, bir-riserva tal-miżuri adottati skond l-
            Artikolu 7(2) tar-Regolament tal-Kummissjoni (KE) Nru 1301/2006.

                                                  Artikolu 3

1.          B'deroga mill-Artikolu 5(1), it-tieni inċiż, tar-Regolament (KE) Nru 2375/2002,
            għas-sena 2007, wara s-17 ta' Diċembru 2007 ma jistgħux jitressqu applikazzjonijiet
            għal liċenzji ta' l-importazzjoni tal-qamħ komuni ta' kwalità differenti mill-kwalità
            għolja fil-kuntest tal-kwoti 09.4123, 09.4124 u 09.4125 .

2.          B'deroga mill-Artikolu 3(1), it-tieni inċiż, tar-Regolament (KE) Nru 2305/2003,
            għas-sena 2007, wara s-17 ta' Diċembru 2007 ma jistgħux jitressqu applikazzjonijiet
            għal liċenzji ta' l-importazzjoni tax-xgħir fil-kuntest tal-kwota 09.4126.

3.          B'deroga mill-Artikolu 4(1), it-tieni inċiż, tar-Regolament (KE) Nru 969/2006, għas-
            sena 2007, wara s-17 ta' Diċembru 2007 ma jistgħux jitressqu applikazzjonijiet għal
            liċenzji ta' l-importazzjoni tal-qamħirrum fil-kuntest tal-kwota 09.4131.

                                                  Artikolu 4

B'deroga mill-Artikolu 3(3) tar-Regolament (KE) Nru 1918/2006, il-liċenzji ta' l-
importazzjoni taż-żejt taż-żebbuġa li għalihom ikunu tressqu l-applikazzjonijiet it-Tnejn 2 jew

10
        ĠU L 238, 1.9.2006, p. 13.
 ---pagebreak--- 912             MT            Il-Ġurnal Uffiċjali ta’ l-Unjoni Ewropea                 5.12.2008

it-Tlieta 3 ta' April, fil-kuntest tal-kwota 09.4032, għandhom jinħarġu l-Ġimgħa t-13 ta' April,
bir-riserva tal-miżuri adottati skond l-Artikolu 7(2) tar-Regolament (KE) Nru 1301/2006.

                                           Artikolu 5

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu
f’Il-Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 21 ta’ Marzu 2007.

                                              Għall-Kummissjoni
                                              Mariann FISCHER BOEL
                                              Membru tal-Kummissjoni
 ---pagebreak--- 5.12.2008          MT            Il-Ġurnal Uffiċjali ta’ l-Unjoni Ewropea                      913

                                              ANNESS I

 Ħruġ tal-liċenzji ta' l-importazzjoni tal-patata ħelwa fil-kuntest tal-kwoti 09.4014 u 09.4013
                                 għal ċerti perjodi tas-sena 2007

            Dati għall-applikazzjonijiet                        Dati għall-ħruġ tal-liċenzji

It-Tlieta, it-3 ta' April 2007                        Il-Ġimgħa, it-13 ta' April 2007

It-Tlieta, it-30 ta' Ottubru 2007                     Il-Ġimgħa, id-9 ta' Novembru 2007

                                             ANNESS II

 Ħruġ tal-liċenzji ta' l-importazzjoni tal-lamtu tal-manjoku fil-kuntest tal-kwota 09.4065 għal
                                    ċerti perjodi tas-sena 2007

            Dati għall-applikazzjonijiet                        Dati għall-ħruġ tal-liċenzji

It-Tlieta 3 ta' April 2007                            Il-Ġimgħa 13 ta' April 2007

It-Tlieta 30 ta' Ottubru 2007                         Il-Ġimgħa, id-9 ta' Novembru 2007